《赵云崧同年移寓裘家街即海昌陈文勤公邸第也三年前予曾寓此赋赠》
清代·诸重光

闲坊老屋记平泉，占断城南尺五天。卜宅难于田二顷，徙家竟似岁三迁。

何妨渴示马卿病，莫笑贫无赵壹钱。载酒门生来问字，可容丝竹列彭宣。

作者简介：诸重光，字申之，号桐屿，余姚人。乾隆庚辰一甲二名进士，授编修，历官辰州知府。有《二如亭诗集》。